Selv om langt de fleste nordjyske kommuner lige nu ikke ligger i den kedelig top over kommuner med højt smittetryk, så er det en behersket optimistisk overlæge på Aalborg Universitetshospital, der gør status på dagen, da landets yngste elever for første gang i år kunne komme i skole. - Det ser ud til, vi har faldende kurver og har haft det de seneste par uger, vi har stadig en del indlagt på intensivafdelingerne,  men heldigvis kommer der ikke mange nye patienter ind dag for dag, siger Henrik Nielsen. Han tilføjer, at coronastatus i Nordjylland er en effekt af mange ugers nedlukning i store dele af samfundet. - Man kan se på tallene, der falder tydeligt, at befolkningen i høj grad efterlever de anbefaleringer, der kommer fra myndighederne, og folk kan se, at det virker, og det motiverer til at holde ud - selvom det er en lang periode, og det slet ikke er sjovt
, lyder det fra overlægen. Han understreger, at smittetallene lige nu er på et niveau, hvor det var højest i foråret, og han frygter, at tallene igen vil stige, når kalenderen siger marts. - Vi er kun i februar endnu - desværre, så vi skal forbi påske før, vi for alvor har noget, der ligner forår.  
Set fra sygehusets side så tror jeg, at de næste par uger er tilsvarende rolige, mens vi i marts med de forskellige covid-19 varianters udvikling kan se udvikling, der kan betyde, at smitten og smittekæderne  tager til igen, selv om vi passer på, så godt vi kan, siger Henrik Nielsen. – Men vi går mod en bedre årstid lidt længere fremme, når vi er mere udendørs, og luftvejsvirus generelt får sværere ved at danne smittekæder
, tilføjer han. På landsplan er der det seneste døgn registreret 430 personer smittet med coronavirus. Samtidig er antallet af indlæggelser steget med 22, så der nu er 400 personer indlagt på de danske sygehuse. Thorkild I. A. Sørensen, der er professor emeritus i epidemiologi ved Københavns Universitet, vurderer oven på mandagens coronatal, at coronasmitten er ved at være under kontrol i Danmark. - Jeg synes, vi er ved at få godt kontrol med epidemien, men der er fortsat bekymring. Under overfladen ulmer den britiske variant, som meget hurtigt kan få fat og forværre situation, siger han til Ritzau. Af de 400 indlagte er 73 personer indlagt på en intensivafdeling - af dem får 53 hjælp af en respirator. I alt er der foretaget 93.017 prøver siden i går, og positivprocenten er dermed 0,46 procent. Det er den højeste andel siden slutningen af januar.
 Det skriver tv2.dk. I dagens opdatering fremgår det, at der ikke er nye coronarelaterede dødsfald, og søndag blev der meldt om ét coronarelateret dødsfald. Men SSI oplyser, at data om dødsfald ikke er blevet opdateret hverken søndag eller mandag på grund af driftsforstyrrelser i dødsårsagsregistret. Det skriver tv2.dk. Positivprocenten lander på 0,46 procent, og det er det højeste tal siden slutningen af januar.

Opsummering:
28 nordjyder har det seneste døgn fået konstateret coronavirus, og selvom tallet er forholdsvis beskedent, så er det for tidligt at glæde sig, mener overlæge på Aalborg Universitetshospital, Henrik Nielsen. Han frygter, at virusmutationer kan få smitten til at stige igen i marts.